Leiligheten til Alessia er super med en flott atmosfære! Den er veldig koselig og hjemslig med fin utsikt fra kjøkkenet. På utsiden av inngangsdøren kan man sitte å ta et glass vin på kvelden og se utover koselige hustak - det var bonus for oss! På natten er leiligheten kjølig, man trenger ikke ha vindu oppe og det er helt stille. Beliggenheten er helt perfekt - området er rolig, trygt og veldig koselig, og Ponte Vecchio er kun 3-4 minutters gange unna. Alessia er veldig søt, og ventet til vi kom selv om vi var litt forsinket. Hun snakker minimalt med engelsk, men vi fikk snakke med kjæresten hennes på tlf og fikk svar på de spørsmålene vi hadde. Nettet var nede første dagen, men det var uviktig for oss. Leiligheten ligger i 3 etasje, og det er endel trappetrinn opp, men det var det verdt! Vi var 2 voksne og 2 barn, og det fungerte veldig greit. Sovesofaen i stuen er absolutt bred nok for 2, og tv'n var kjekk for ungene når de våknet. Stuen, spesielt spiseplassen virker større på bildet enn det er i virkeligheten, men vi synes ikke det gjorde noe. Vi hadde et flott opphold og anbefaler gjerne leiligheten videre! Kommer vi til Firenze igjen vil vi bo her!